**«Қазқұрылысжүйесі» ЖШС**

**сыбайлас жемқорлық тәуекелдеріне ішкі талдау жүргізу туралы**

**талдамалық анықтама**

Астана қаласы 2024 жылғы 22 қараша

«Қазқұрылысжүйесі» ЖШС-де (бұдан әрі - Серіктестік) 2023-2024 жылдар кезеңіне сыбайлас жемқорлық тәуекелдеріне ішкі талдау (будын әрі - СЖТІТ) Серіктестіктің бас директорының 2024 жылғы 1 қарашадағы № 04-03/145 бұйрығы негізінде жүргізілді.

СЖТІТ-ды заңгер (комплаенс офицер) М.Ахметжанов жүргізді.

Талдау қорытындысы бойынша 3 Сыбайлас жемқорлық тәуекелі анықталды.

1. **Қызметкерлерді қамтамасыз ету**

**1.1. Сыбайлас жемқорлық тәуекелінің атауы**

Серіктестік қызметкерлерін кеңсе керек-жарақтарымен және басқа да шығыс материалдарымен қамтамасыз етудің заттай нормаларының болмауы.

**Сыбайлас жемқорлық тәуекелінің сипаттамасы**

Экономисттің қызметін талдау кезінде Серіктестікте қызметкерлерін кеңсе керек-жарақтарымен және басқа да шығыс материалдарымен қамтамасыз етудің заттай нормаларының жоқтығы анықталды. Бұл бұзушылық әр қызметкерге шығындарды анықтауға мүмкіндік бермейді. Бұл, өз кезегінде, шығындарды жоспарлауға, мемлекеттік сатып алу жоспарын құруға және Серіктестіктің даму жоспарын сенімді түрде орындауға мүмкіндік бермейді. Сондай-ақ, мұндай шығыстар нормаларының болмауы сыбайлас жемқорлық тәуекелі болып табылатын тауарлық-материалдық құндылықтарды негізсіз есептен шығаруға немесе шамадан тыс жұмсауға мүмкіндік береді.

**Тәуекелді жою бойынша ұсыныс**

2025 жылдың бірінші тоқсанында әрбір қызметкерге, сондай-ақ Серіктестіктің құрылымдық бөлімшелері, оның ішінде қызметкерлерді арнайы киіммен, жеке қорғаныс құралдарымен қамтамасыз ету бөлінісінде шығыстардың қажетті нормаларын талдау және талдау қорытындылары бойынша серіктестік қызметкерлерін кеңсе керек-жарақтарымен және басқа да шығыс материалдарымен қамтамасыз етудің заттай нормаларын әзірлеу (бекіту).

1. **Пайдалану шығындары**

**2.1. Сыбайлас жемқорлық тәуекелінің атауы**

Сынақ зертханасын ұстауға арналған пайдалану шығыстары бойынша заттай нормалардың болмауы.

**Сыбайлас жемқорлық тәуекелінің сипаттамасы**

Экономисттің қызметіне талдау жүргізу кезінде серіктестікте сынақ зертханасын ұстауға арналған пайдалану шығындары бойынша заттай нормалардың жоқтығы анықталды. Бұл бұзушылық сынақ зертханасын ұстауға арналған жылдық пайдалану шығындарын анықтауға мүмкіндік бермейді (жуғыш заттар, тазалағыш заттар, шүберек, хлор, дезинсекция және дератизация, дәретхана қағазы, душ сүлгілері, тазартқыштар және т.б.). Бұл, өз кезегінде, шығындарды жоспарлауға, мемлекеттік сатып алуды жоспарлауға және Серіктестіктің даму жоспарын сенімді түрде орындауға мүмкіндік бермейді. Сондай-ақ, мұндай шығыстар нормаларының болмауы сыбайлас жемқорлық тәуекелі болып табылатын тауарлық-материалдық құндылықтарды негізсіз есептен шығаруға немесе шамадан тыс жұмсауға мүмкіндік береді.

**Тәуекелді жою бойынша ұсыныс**

2025 жылдың бірінші тоқсанында сынақ зертханасын ұстауға арналған пайдалану шығыстары бойынша қажетті нормаларды талдау және талдау қорытындылары бойынша сынақ зертханасын ұстауға арналған пайдалану шығыстары бойынша заттай нормаларды әзірлеу (бекіту).

1. **Сынақ зертханасының қызметтері**

**3.1. Сыбайлас жемқорлық тәуекелінің атауы**

Құрылыс материалдарын, бұйымдары мен конструкцияларын сынау үшін аспаптар мен жабдықтарды тұтынудың заттай нормаларының болмауы.

**Сыбайлас жемқорлық тәуекелінің сипаттамасы**

Сынақ зертханасының қызметіне талдау жүргізу кезінде Серіктестікте құрылыс материалдарын, бұйымдары мен конструкцияларын сынау үшін аспаптар мен жабдықтарды тұтынудың заттай нормалары жоқ екендігі анықталды. Бұл бұзушылық сынақтың әрбір түрін жүргізу үшін қандай жабдықты және қанша рет пайдаланылатынын, сондай-ақ қорытынды беру үшін қажетті сынақтардың санын, жабдықты қандай ресурстарды (майлау материалдары, реагенттер бойынша шығыстар және/немесе мерзімді қызмет көрсету және тексеру нормалары) тұтынатынын анықтауға мүмкіндік бермейді. Яғни, әрбір сынақ түрінің өзіндік құнын және табыстылығын анықтауға мүмкіндік бермегендіктен, бұл сыбайлас жемқорлық тәуекелі болып табылады.

**Тәуекелді жою бойынша ұсыныс**

2025 жылдың бірінші және екінші тоқсанында жабдықты оңтайлы пайдалану және материалдарды неғұрлым үнемді жұмсау негізінде, қажет болған жағдайда бөгде мамандарды тарта отырып, құрылыс материалдарын, бұйымдары мен конструкцияларын сынау үшін аспаптар мен жабдықтарды тұтынудың заттай нормаларын талдау және әзірлеу.

**М. Ахметжанов**

«Қазқұрылысжүйесі» ЖШС

сыбайлас жемқорлық тәуекелдеріне ішкі талдау жүргізу туралы талдамалық анықтамасына

Қосымша

**Сыбайлас жемқорлық тәуекелдерін ішкі талдау қорытындылары бойынша айқындалған сыбайлас жемқорлық тәуекелдеріне ұшыраған лауазымдардың тізбесі**

|  |  |  |
| --- | --- | --- |
| **Сыбайлас жемқорлық тәуекеліне ұшыраған лауазым** | **Сыбайлас жемқорлық тәуекелдері бар лауазымдық өкілеттіктер** | **Сыбайлас жемқорлық тәуекелдері** |
| экономист | ТМҚ жоспарлау, есептен шығару | ТМҚ-ны негізсіз есептен шығару немесе шамадан тыс жұмсау |
| бухгалтер | ТМҚ есепке алу және есептен шығару | ТМҚ-ны негізсіз есептен шығару немесе шамадан тыс жұмсау |
| бас бухгалтер | ТМҚ есепке алу және есептен шығару | ТМҚ-ны негізсіз есептен шығару немесе шамадан тыс жұмсау |
| сынақ зертханасының басшысы | сынақ зертханасының қызметтерін көрсету | сынақ зертханасының қызметтерін шығын анықтамай немесе сынақ жабдықтарына қажетті қызмет көрсетусіз пайдалану. Бұл жабдықтардың ұнемі істен шығуына әкелуі мүмкін |